Poštovani roditelji, dragi učenici,

Otvoren je Javni poziv za prijavu učenika na testiranje i stjecaje statusa polaznika Centra izvrsnosti za ovu školsku godinu. Prijave za testiranje su otvorene do petka,**10.rujna 2021.** do 23h59min.

Kao i lani, zainteresirani učenici mogu se u školi osobno javiti psihologinji Ivani (utorak i srijeda ujutro, četvrtak i petak poslije podne) i sa sobom ponijeti zapisanu elektroničku adresu jednog roditelja. Nakon izvršene prijave u školi, roditelj će dobiti poveznicu, korisničko ime i lozinku te upute za korištenje aplikacije.

**Roditelji su dužni potpisati privolu u elektroničkom obliku te provjeriti djetetove podatke.**

**Prijava je dovršena** kada su roditelji potpisali privolu čime se status učenika u aplikaciji mijenja u **PRIHVAĆENO**, a isto je razvidno i školi koju učenik pohađa.

1.1.Na Javni poziv za sudjelovanje u programu **Centra izvrsnosti matematike** mogu se prijaviti svi učenici koji će u šk. god. 2021./22. pohađati nastavu od 6. (šestog) do 8. (osmog) razreda osnovne škole te od 1. (prvog) do 3. (trećeg) razreda srednje škole.

\* u program CI matematike za učenike 5. razreda polaznici se upisuju temeljem rezultata već provedenog projekta „Identifikacija potencijalno darovitih učenika u području matematike“.

1.2.Na Javni poziv za sudjelovanje u programima **Centra izvrsnosti novih tehnologija i informatike** mogu se prijaviti svi učenici koji će u šk. god. 2021./22. pohađati nastavu 7. (sedmog) i 8. (osmog) razreda osnovne škole (informatika i nove tehnologije) te od 1. (prvog) do 3. (trećeg) razreda srednje škole (informatika).

1.3.Na Javni poziv za sudjelovanje u programu **Centra izvrsnosti prirodoslovlja** mogu se prijaviti svi učenici koji će u šk. god. 2021./22. pohađati nastavu 7. (sedmog) i 8. (osmog) razreda osnovne škole te od 1. (prvog) do 3. (trećeg) razreda srednje škole.

**Raspored testiranja**

Testiranja učenika koji žele steći status polaznika obavit će se u on-line okruženju, prema sljedećem rasporedu:

1. Centar izvrsnosti novih tehnologija i informatike: 18. rujna 2021. godine

2. Centar izvrsnosti matematike: 25. rujna 2021. godine

3. Centar izvrsnosti prirodoslovlja: 25. rujna 2021. godine

**O točnom vremenu i postupku održavanja testiranja bit će pravodobno obaviješteni svi prijavljeni kandidati objavom na službenim stranicama CI SDŽ** (https://ci-sdz.hr/ i https://web.facebook.com/cisdz.hr)

Sve dodatne informacije možete pronaći na stranicama Centra izvrsnosti SDŽ.